

15.

DVTK - AVAS KUPA

**MEGHÍVÓ**

**Senior, Junior, Advanced Novice, Utánpótlás**

**és**

**Rekreációs/Adult Műkorcsolya Versenyre**

(A kispályás versenykiírás külön kiírásban szerepel)

**MISKOLCI JÉGCSARNOK**

**2021. április 23-25.**

**DVTK – Miskolci Jegesmedve Jégkorong Sportegyesület**

E-mail: competition.dvtk@gmail.com

Tel: +36 70 202 23 58

**NEVEZÉSI HATÁRIDŐ**: **2021. március 15.**

**A VERSENY CÉLJA:** hazai versenyzési lehetőség biztosítása a sportolóknak

**A VERSENY HELYSZÍNE:** Miskolci Jégcsarnok, 3530 Miskolc, Görgey út 19.

**VERSENYKATEGÓRIÁK:**

FS Női és Férfi egyéni, Mini chicks, Chicks, Mini Cubs, Cubs, Basic Novice, Intermediate Novice, Advanced Novice, Junior, Senior

Rekreációs és Adult kategóriák

**VERSENYSZABÁLYOK:**

A verseny az ISU szabályai 2018. évi Általános és Technikai Szabályok és a jelenleg érvényben lévő kommunikációk), valamint a MOKSZ által a 2020/21. évi szezonra kiadott sportági versenykiírások:

<http://hunskate.hu/wp-content/uploads/2020/08/MOKSZ_FS_versenykiiras_2020-2021.pdf>

Rekreációs és Adult kategóriák a mellékelt szabályrendszer szerint.

**A verseny résztvevői:**

* MOKSZ tagsággal, érvényes versenyengedéllyel és sportorvosi igazolással rendelkező sportolók,

**Nevezés**

A versenyre történő jelentkezéssel a versenyzők tudomásul veszik, hogy a szervező a mindenkori egészségügyi előírásoknak és a kormányzati rendeleteknek megfelelően bonyolítja le a versenyt.

Egyoldalúan jogosult akként dönteni, hogy a jelen versenyt nem rendezi meg vagy limitálja a résztvevő versenyzők létszámát és zárt kapussá teszi a versenyt, amennyiben a járványhelyzet miatt, illetőleg közegészségügyi szempontok figyelembevételével a sportrendezvény megtartása nem biztonságos, vagy kizárólag a fenti korlátozásokkal tartható meg.

Versenyzők tudomásul veszik továbbá, hogy a szervező nem tarthatja meg a sportrendezvényt, amennyiben ezt jogszabály közegészségügyi, illetve egyéb okból tiltja. Amennyiben a rendezvény a jelen pontban meghatározott közegészségügyi okokból, illetőleg jogszabályi tilalomból fakadóan nem kerül megtartásra, úgy a szervező nem vonható felelősségre a sportrendezvény elmaradásából fakadó károkért, vele szemben semmilyen kárigény nem támasztható. A verseny elmaradása esetén, a már befizetett nevezési díjak visszafizetésre kerülnek.

A szervező a sportrendezvény elmaradása esetén nem köteles a megtartásra új időpontot kijelölni.

A szervező a változtatás jogát fenntartja.

A verseny megrendezéséhez szükséges minimális létszám hiánya esetén a verseny elmaradhat.

A nevezéseket emailben a competition.dvtk@gmail.com címre kérjük. A nevezésekben kérjük megjelölni a versenyzők születési dátumát, verseny-kategóriáját és a képviselt egyesületet.

**A nevezési díj:**

Utánpótlás kategóriák (Intermediate Novice-ig): 20000 Ft/fő

Advanced Novice, Junior és Senior: 25000 Ft/fő

Rekreációs versenyzők: 20000 Ft/fő

**A nevezési díj fizetési határideje: 2021. március 25.**

**A nevezési díj EGYESÜLETILEG, kizárólag banki átutalással fizethető:**

Miskolci Jegesmedve Jégkorong Sportegyesület, Miskolc, Hungary

**Erste Bank: 11600006-00000000-85581135**

Közleménybe kérjük beleírni: “nevezési díj”, a versenyző nevét és kategóriáját.

A határidő utáni fizetés, vagy nevezés és fizetés esetén a következő díjakat kérjük fizetni.

Utánpótlás kategóriák (Novice-ig): 24000 Ft/fő

Advanced Novice, Junior és Senior: 29000 Ft/fő

Rekreációs versenyzők: 24000 Ft/fő

**A nevezési listát 2021. április 12-én lezárjuk. Akinek 2021. március 25. és április 12. között nem érkezik meg az „emeltdíjas” befizetése, a nevezési listáról kihúzásra kerül.**

A fizetési határidőt követő lemondást kizárólag sérülés vagy betegség esetén fogadunk el, orvosi igazolással alátámasztva. A befizetett nevezési díj az igazolás elfogadása után kerül visszafizetésre.

**IDŐREND**: A verseny időrendje a nevezési határidőt követően a beérkezett nevezések alapján kerül összeállításra és kihirdetésre.

**DÍJAZÁS:** a dobogós helyezettek éremdíjazásban részesülnek, oklevelet mindenki részére kiállítunk.

**ZENE LEADÁSA:** kizárólag emailben a **competition.dvtk@gmail.com** emailcímre megküldve.

A zenei fájl nevének tartalmaznia kell a versenyző nevét és kategóriáját!

**Zeneleadás határideje: 2021. április 10.**

**PROGRAMKOMPONENSEK LEADÁSA**: a mellékelt PPC elnevezésű lapon, emailben.

**MINDEN Novice, Junior és Senior versenyzőtől várjuk!**

**A TECHNIKAI ÉS BÍRÓI PANELEK:** a technikai panelt és a bírókat a MOKSZ Bíróbizottsága az ágazati sportigaztatóval és a szervezővel egyeztetve jelöli ki.

**SORSOLÁS**: a verseny előtti napokban elektronikus sorsolással sorsoljuk ki a versenyzők futási sorrendjét. A szabadprogramokat fordított sorrendben futják a versenyzők.

**Egyéb rendelkezések:**

A versenyen mindenki saját felelősségére és biztosítására vesz részt, az esetleges balesetekért, sérülésekért a verseny rendezője semmiféle felelősséget nem vállal.

A nevezés elküldésével a versenyző tudomásul veszi és hozzájárul ahhoz, hogy róla kép-, és hangfelvétel készüljön, az elkészített felvételt a MOKSZ és a szervező felhasználhatja a versenyről szóló, média számára készített anyagokban.

A nevezéssel együtt a versenyző kifejezetten hozzájárul a nevezéshez szükséges személyes adatainak a DVTK-Miskolci Jegesmedve JSE által történő kezeléséhez.

Az adatkezelés célja a versenyrendszerben történő regisztráció, a versenyen elért eredmények adminisztrálása. A nevezéssel megadott adatokat a DVTK-Miskolci Jegesmedve JSE kezeli a hatályos jogszabályokkal, így különösen a GDPR rendelkezéseivel összhangban, az adatokat a MOKSZ részére továbbíthatja, az adattovábbítás célja információszolgáltatás, statisztikai adatgyűjtés. A DVTK-Miskolci Jegesmedve JSE adatfeldolgozót nem vesz igénybe.

A versenyen egészségügyi ellátást biztosítunk.

A verseny időtartama alatti aktuális Covid-19 szabályzatról a verseny előtti napokban, tájékoztatást küldünk a versenyzők részére.

Várjuk nevezéseiteket.

 DVTK – Miskolci Jegesmedve Jégkorong SE

 3530 Miskolc, Görgey út 19.

 Tel: +36 70 2022358